Mačka divá

**Mačka divá** alebo **mačka lesná** (*Felis silvestris/Felis sylvestris*) je druh z rodu Felis (mačka). Žije v Európe, Afrike a v Ázii až po západnú Čínu, Mongolsko a Indiu. Výskyt na Slovensku bol doložený na 64,8 % územia.

Podľa Medzinárodnej únie na ochranu prírody a prírodných zdrojov mačka divá patrí medzi najmenej ohrozené druhy, trend celkovej populácie je klesajúci.

## Opis
Mačka divá sa veľmi podobá našej domácej mačke. Mačka divá môže vážiť 1,2-8 kg a dosiahnuť dĺžku 47-78 cm. Má na prvý pohľad zavalitejšiu postavu ako mačka domáca, najmä vďaka dlhšej a hustejšej srsti. Mačka divá má tiež väčšiu hlavu s dlhými fúzmi a menšími ušami. Je sfarbená do sivohneda až sivožlta, s výraznými ryhami na chrbte, chvoste a nohách. Na chrbte má výrazný tmavý pás, brucho býva krémovo žlté. Od zdivočenej mačky domácej ju možno odlíšiť najmä podľa chvosta - chvost mačky divej je robustnejší  a pred koncom má 7 pruhov spolu s čiapkou na konci chvostu, kým zdivočená mačka domáca má menší počet pruhov na konci. Keď je menej pruhov, nejedná sa o čistokrvnú mačku divú. Mieša sa totiž s mačkou domácou

Jej poddruhy, mačka plavá a mačka stepná, sú predkovia dnešnej domestikovanej mačky domácej.

### Veľkosť
* Dĺžka:	55 - 85 cm bez chvosta
* Výška v kohútiku: až 35 - 40 cm
* Chvost: 25 - 40 cm
* Hmotnosť: 8 kg a viac

## Rozšírenie na Slovensku
Zo 429 mapovacích kvadrátov DFS sa celkovo vyskytol v 279 (64,8 % rozlohy Slovenska,  do roku 1964 len v 128, 29,7 %) v nadmorských výškach 98 (Poľany) –  (Popradské pleso vo Vysokých Tatrách).

Na Slovensku žije najmä v pahorkatinách a v podhorských aj horských lesoch, v najvyšších horách, ako sú Vysoké Tatry a Nízke Tatry, sa vyskytuje vzácne.

Jej stavy boli v minulosti veľmi znížené, preto sa pristúpilo k jej umelému odchovu a vypúšťaniu do voľnej prírody.

## Biotop
Nájdeme ju všade, kde sa zachovali staršie lesné komplexy s dostatkom dutín či nôr po iných zvieratách. Pre mačku divú sú typické zmiešané a listnaté lesy v podhorí alebo vo vrchovinách, výnimočne sa vyskytuje vo vysokých horách alebo nížinách.

## Spôsob života
Mačka divá je nočným zvieraťom. Cez deň oddychuje v brlohu, alebo pod vývratmi stromov. Žije samotárskym životom. Dokáže loziť po stromoch a loviť vo výškach.

Dožíva sa 15-20 rokov.

## Potrava
Živí sa drobnými stavovcami, najmä myšami, hrabošmi a vtákmi, výnimočne uloví mladého králika alebo zajaca.

## Delenie
Členenie na poddruhy je sporné:

Delenie 1:
* mačka divá európska (Felis silvestris silvestris)
* Felis silvestris lybica
* Felis silvestris ornata
* mačka domáca (Felis silvestris catus)

Delenie 2 podľa Mattern, M. Y., McLennan, D. A., 2000: Phylogeny and speciation of Felids:
* mačka divá európska (Felis silvestris silvestris)
* Felis silvestris ornata

Delenie 3:
* (mačka divá európska (Felis silvestris silvestris))
* Felis silvestris lybica

Delenie 4:
* žiadne poddruhy

Delenie 5 podľa savci.cz:
* Felis silvestris gordoni
* formy mačky Felis silvestris libyca:
** Felis silvestris cafra
** Felis silvestris lybica
* formy mačky Felis silvestris ornata:
** Felis silvestris caudata
** Felis silvestris ornata
* formy mačky divej:
** Felis silvestris caucasica
** Felis silvestris grampia
** mačka divá európska (Felis silvestris silvestris)

Delenie 6 podľa angl. wiki:
* africké poddruhy: 
** Felis silvestris brockmani
** Felis silvestris cafra
** Felis silvestris foxi
** Felis silvestris griselda
** Felis silvestris libyca
** Felis silvestris ocreata
** Felis silvestris pyrrhus
* ázijské poddruhy:
** Felis silvestris caudata
** Felis silvestris ornata
** Felis silvestris shawiana
* európske poddruhy:
** Felis silvestris cretensis
** Felis silvestris caucasia
** Felis silvestris grampia
** Felis silvestris jordansi
** Felis silvestris reyi
** Felis silvestris sarda
** mačka divá európska (Felis silvestris silvestris)
** Felis silvestris tartessia
* mačka domáca (Felis silvestris catus)

## Ochrana
Je zákonom chránená, spoločenská hodnota je 1840 € (Vyhláška MŽP č. 24/2003 Z.z. v znení č. 492/2006 Z. z., 638/2007 Z. z., 579/2008 Z. z., 173/2011 Z. z., 158/2014 Z. z., účinnosť od 01.01.2015). Druh európskeho významu zaradený do Bernského dohovoru (Príloha II) a smernici o biotopoch (Príloha IV).

## Referencie

## Iné projekty

Kategória:Mačkovité
Kategória:Najmenej ohrozené druhy
Kategória:Cicavce na Slovensku
Kategória:Zákonom chránené živočíchy na Slovensku